*Lēmuma projekts*

**Par bieži sastopamo derīgo izrakteņu ieguves atļaujas izsniegšanu smilts-grants un smilts atradnei “Jaunrautiņas”, Ziemera pagastā, Alūksnes novadā**

Alūksnes novada pašvaldībā 13.09.2024. saņemts un ar Nr. ANP/1-40/24/3044 reģistrēts sabiedrības ar ierobežotu atbildību “SORMA PLUS”, reģistrācijas Nr. 44103054436, iesniegums par bieži sastopamo derīgo izrakteņu ieguves atļaujas izsniegšanu smilts-grants un smilts atradnei “Jaunrautiņas”, Ziemera pagastā, Alūksnes novadā. Sākotnēji iesniegtajiem dokumentiem ir iesniegti papildinājumi ar 17.09.2024. iesniegumu, kas saņemts 18.09.2024. un reģistrēts ar Nr. ANP/1-40/24/3100, ar 04.10.2024 iesniegumu, kas saņemts 04.10.2024. un reģistrēts ar Nr. ANP/1-40/24/3303, un ar 09.10.2024. iesniegumu, kas saņemts pašvaldībā 09.10.2024. un reģistrēts ar Nr. ANP/1-40/24/3358.

Izskatot iesniegumus un tiem pievienotos dokumentus, konstatēts:

* Smilts-grants un smilts atradne “Jaunrautiņas” atrodas nekustamā īpašuma “Jaunrautiņas”, kadastra Nr. 3696 003 0176, Ziemera pagastā, Alūksnes novadā, sastāvā esošajā zemes vienībā ar kadastra apzīmējumu 3696 003 0176, kura īpašnieks, saskaņā ar Vidzemes rajona tiesas Ziemera pagasta zemesgrāmatas nodalījumu Nr. 100000452597, ir sabiedrība ar ierobežotu atbildību “SORMA PLUS”, reģistrācijas Nr. 44103054436;
* saskaņā ar Alūksnes novada pašvaldības domes 2015. gada 27. augusta saistošajiem noteikumiem Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada pašvaldības domes 2023. gada 27. aprīļa saistošajiem noteikumiem Nr. 7/2023; 2023. gada 31. augusta saistošajiem noteikumiem Nr. 22/2023), Ziemera pagasta funkcionālā zonējuma un apgrūtināto teritoriju karti, zemes vienība, ar kadastra apzīmējumu 3696 003 0176, atrodas daļēji Rūpnieciskās apbūves teritorijā (R1) un daļēji Lauksaimniecības teritorijā (L);
* Rūpnieciskās apbūves teritorijā (R1), pamatojoties uz Teritorijas izmantošanas un apbūves noteikumu 386. apakšpunktu, kā viens no teritorijas galvenajiem izmantošanas veidiem ir atļauta derīgo izrakteņu ieguve;
* Lauksaimniecības teritorijā (L) derīgo izrakteņu ieguve, saskaņā ar Teritorijas izmantošanas un apbūves noteikumu 468. punktu, atļauta kā viens no teritorijas papildizmantošanas veidiem, veicot zemes lietošanas veida maiņu (izņemot ciemu teritorijās);
* Alūksnes novada pašvaldības Zemes lietu komisijā 2024. gada 3. oktobrī ir pieņemts lēmums Nr. ZL/1-8.11/24/211 “Par nekustamā īpašuma lietošanas mērķa maiņu zemes vienībai ar kadastra apzīmējumu 3696 003 0176, Ziemera pagastā, Alūksnes novadā”;
* visa zemes vienība, ar kadastra apzīmējumu 3696 003 0176, atrodas Veclaicenes aizsargājamo ainavu apvidū, ainavu aizsardzības zonā;
* saskaņā ar Valsts vides dienesta 2024. gada 20. augustā izsniegto derīgo izrakteņu (izņemot pazemes ūdeņus) atradnes pasi, atradnē “Jaunrautiņas” ir veikta derīgo izrakteņu ieguve, un saskaņā ar derīgo izrakteņu krājumu bilances datiem no 2017. līdz 2020. gadam atradnē iegūti 25,74 tūkstoši m3 smilts-grants un 15,59 tūkstoši m3 smilts;
* saskaņā ar Valsts vides dienesta 2024. gada 20. augustā izsniegto derīgo izrakteņu ieguves limitu, ar termiņu līdz 2049. gada 19. augustam, smilts-grants un smilts atradnē “Jaunrautiņas” ieguves limita apjoms ir 112,93 tūkstoši m3 smilts-grants un 228,16 tūkstoši m3 smilts, un krājumi atbilst derīgo izrakteņu krājumu A kategorijai atbilstoši izpētes detalitātei;
* pašvaldībā iesniegti arī Valsts vides dienesta 2024. gada 4. oktobrī izsniegtie tehniskie noteikumi Nr. AP24TN1460 smilts-grants un smilts atradnei “Jaunrautiņas”, un tehnisko noteikumu derīguma termiņš ir vienāds ar derīgo izrakteņu ieguves limita darbības termiņu;
* pašvaldībā iesniegta informācija par personāla kvalifikāciju un karjera izstrādes darbu veikšanai paredzēto tehnisko nodrošinājumu;
* nekustamā īpašuma “Jaunrautiņas”, kadastra Nr. 3696 003 0176, zemesgrāmatas nodalījumā reģistrētas atzīmes: ceļa servitūts – tiesības uz braucamo daļu 0,12 ha; un ceļa servitūts – tiesības uz braucamo daļu 0,04 ha.
* pašvaldībā 09.10.2024. iesniegts apliecinājums, ka, veicot karjera “Jaunrautiņas” izstrādes darbus, tiks saglabāti esošie ceļa servitūti un netiks apgrūtināta piekļuve blakus esošajiem īpašumiem “Rautiņas” un “Lejmalas”.

Pamatojoties uz Pašvaldību likuma 4. panta pirmās daļas 13. punktu, likuma “Par zemes dzīlēm” 4. panta piektās daļas 1.punktu un 9. panta pirmās daļas 5. punktu, Civillikuma 1140. pantu, Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” 26., 27., 32. un 33. punktu, Ministru kabineta 2006. gada 19. decembra noteikumu Nr. 1055 “Noteikumi par valsts nodevām zemes dzīļu izmantošanas jomā (izņemot zemes dzīļu izmantošanu iekšzemes publiskajos ūdeņos un jūrā un ogļūdeņražu meklēšanu, izpēti un ieguvi)” 4., 5. un 7. punktu,

1. Izsniegt sabiedrībai ar ierobežotu atbildību “SORMA PLUS”, reģistrācijas Nr. 44103054436, bieži sastopamo derīgo izrakteņu ieguves atļauju smilts-grants un smilts ieguvei atradnē “Jaunrautiņas”, kas atrodas nekustamā īpašuma “Jaunrautiņas”, kadastra Nr. 3696 003 0176, Ziemera pagastā, Alūksnes novadā, sastāvā esošajā zemes vienībā ar kadastra apzīmējumu 3696 003 0176, ar zemes dzīļu izmantošanas nosacījumiem (pielikumā).
2. Noteikt atļaujas derīguma termiņu līdz 2049. gada 19. augustam saskaņā ar Valsts vides dienesta izsniegtajā derīgo izrakteņu ieguves limitā noteikto laikposmu.
3. Atļauju izsniegt pēc maksājuma uzdevuma saņemšanas par valsts nodevas 142,29 EUR (viens simts četrdesmit divu *euro* 29 centu) iemaksu pašvaldības budžetā.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Pielikums

Alūksnes novada pašvaldības domes

31.10.2024. lēmumam Nr.\_\_\_\_

**Zemes dzīļu izmantošanas nosacījumi**

Bieži sastopamo derīgo izrakteņu ieguves atļauja (turpmāk – Atļauja) dod tiesības sabiedrībai ar ierobežotu atbildību “SORMA PLUS”, reģistrācijas Nr. 44103054436, veikt smilts-grants un smilts ieguvi atradnē “Jaunrautiņas”, kas atrodas nekustamā īpašuma “Jaunrautiņas”, kadastra Nr. 3696 003 0176, Ziemera pagastā, Alūksnes novadā, sastāvā esošajā zemes vienībā ar kadastra apzīmējumu 3696 003 0176. Atradnes “Jaunrautiņas” un noteiktā derīgo izrakteņu ieguves limita laukuma platība ir 43,25 tūkstoši m2 (4,325 ha), zemes vienības robežas un ieguves limita laukuma robežas norādītas Atļaujas 3. pielikumā.

Izmantojot atradni un veicot derīgo izrakteņu ieguvi, Atļaujas adresātam jāievēro šādas prasības:

* 1. Derīgo izrakteņu ieguvi drīkst uzsākt tikai tad, kad atbilstoši Ministru kabineta 2012. gada 21. augusta noteikumiem Nr. 570 “Derīgo izrakteņu ieguves kārtība” ir izstrādāts, saskaņots un apstiprināts derīgo izrakteņu ieguves projekts.
  2. Ievērot derīgo izrakteņu atradnes pases 14.3. punkta nosacījumus.
  3. Nostiprinot dabā derīgo izrakteņu ieguves limita laukuma robežu, kurā notiks smilts-grants un smilts ieguve, ievērot atradnes pasē un ieguves limitā norādītās robežpunktu koordinātas. Dabā nostiprinātos robežpunktus saglabāt līdz derīgo izrakteņu ieguves darbu beigām.
  4. Nepārsniegt ieguves limita apjomus, kas ir noteikti Atļaujas 2.pielikumā.
  5. Derīgo izrakteņu ieguvi un transportēšanu neveikt nakts stundās, agrās rīta un vēlās vakara stundās, lai netraucētu apkārtnē dzīvojošos iedzīvotājus, nepārsniegt pieļaujamās trokšņu emisijas.
  6. Derīgo izrakteņu ieguve nedrīkst pasliktināt hidroloģisko režīmu pieguļošajās teritorijās.
  7. Veicot derīgo izrakteņu ieguvi, nedrīkst piesārņot apkārtējo vidi ar naftas produktiem no tehnikas, kā arī ražošanas un sadzīves atkritumiem, notekūdeņiem.
  8. Derīgo izrakteņu transportēšanas rezultātā nedrīkst ierobežot pārvietošanās iespējas pa valsts un pašvaldības nozīmes autoceļiem un citiem ceļiem.
  9. Derīgo izrakteņu transportēšanas rezultātā nedrīkst sabojāt pašvaldības autoceļu segumu.
  10. Saglabāt zemes vienībā ar kadastra apzīmējumu 3696 003 0176 esošos ceļa servitūtus un nodrošināt netraucētu piekļuvi blakus esošajiem īpašumiem “Rautiņas” un “Lejmalas”.

1. Atļaujas adresātam ir pienākums:
   1. Derīgo izrakteņu ieguves darbos ievērot vides aizsardzības un darba drošības prasības, kas noteiktas Latvijas Republikas normatīvajos aktos.
   2. Ievērot Valsts vides dienesta tehniskajos noteikumos noteiktās vides aizsardzības prasības.
   3. Ievērot derīgo izrakteņu ieguves limita laukuma robežas un zemes vienības robežas.
   4. Veikt iegūto derīgo izrakteņu uzskaiti.
   5. Veikt izstrādātās atradnes rekultivācijas darbus, kas iepriekš saskaņoti ar pašvaldību.
2. Atļaujas adresātam ir tiesības:
   1. Īpašuma tiesības uz iegūtajiem derīgajiem izrakteņiem.
   2. Atteikties no Atļaujas, iesniedzot paziņojumu Alūksnes novada pašvaldībai 6 (sešus) mēnešus pirms darbības pārtraukšanas. Tas neatbrīvo Atļaujas adresātu no Atļaujā paredzētajām saistībām.
3. Atļaujas adresāta darbība var tikt ierobežota, apturēta vai pārtraukta normatīvajos aktos noteiktajos gadījumos un kārtībā.